**ANEXA 15**

**Metodologia de admitere pentru programul de licență**

**Cinematografie, fotografie, media**

**(Comunicare audiovizuală: scenaristică, publicitate media, filmologie)**

Media examenului de admitere va fi formată din:

1. Media examenului de bacalaureat

2. Nota la probă scrisă de creativitate

3. Nota la interviu

**Proba de creativitate constă în:**

**A) INTERVIU DE PREZENTARE** a candidatului: va urmări identificarea profilului acestuia și a motivelor care l-au făcut să opteze pentru domeniul comunicării (audiovizuală/cinematografie/fotografie/ scenaristică/ publicitate). Interviul poate include, opțional, prezentarea unui portofoliu de produse sau activități cultural-artistice ale candidatului.

**B) ESEU ORIGINAL** (pentru testarea creativității): va consta în elaborarea unei „povești din spatele imaginii” (1-2 pagini) pe baza unei fotografii premiate Pulitzer, la alegerea candidatului. Nu este obligatoriu ca povestea imaginată de candidat să fie în legătură cu contextul real al fotografiei. Imaginea selectată de candidat va fi atașată poveștii create. Candidatul poate folosi orice imagine de pe siteul [www.pulitzer.org](http://www.pulitzer.org) , incluzând la începutul eseului link-ul cu adresa fotografiei. Eseul se va trimite în format electronic la adresa [fto.admitere@uab.ro](mailto:fto.admitere@uab.ro) .

La admitere se vor evalua următoarele competențe:

- capacitatea de formulare și argumentare a unei opinii

- coerența exprimării și corectitudinea lingvistică

- capacitatea imaginativă și de creație narativă pe baza unui suport vizual

**Componența mediei de admitere:**

- 30% media de bacalaureat;

- 40% nota obținută la interviul de prezentare;

- 30% nota obținută la eseul de creativitate.

Criterii de departajare în caz de medii egale: nota acordată pentru eseu.